Qvanto persona tua ampliori religione cognoscitur decorari: tanto grauius ferimus, cum per te religiosi Deumque timentes viri contra iustitiam infestantur:  tu super hoc tam a vicinis quam longe positis infamaris. Cum enim tui habitus consideratio te ad religionem diligendam deberet accendere,  ad ipsam propagandam studiosius inuitare: tu Cistercienses  Cluniacenses fratres, sicut frequentes querimoniæ indicant, nequaquam protegis, sed impugnas:  Cluniacenses fratres, quos propensius deberes diligere, nihilominus inquietas.